Ma di tmucuha i d-yeqqimen Mqidec bu-lehmum, Sin n yigujilen d akniwen, Izem d userdun, d lewḥuc yuk tignatin-agi ur d-llint ara, imi ahat amsawal mi d-yessawel timucuha-agi i win tent-yuran ur tent-id-yebdir ara, imi yekcem srid di tsiwelt. Ula di kra n tezlatin yella wanda ur d-uɣalent ara am tezlit n Mqidec. Ma di tezlit n Aserdun, izem, uccen d Tafunast igujilen, tanfalyin-agi ur d-uɣalent ara s wudem usrid maca issemres Sliman Ɛazem awal: “macahu” akked tenfalit “ A macahu ad awen-id-ḥkuɣ “ ɣer Meksa i wakken win ara d-yeslen ad yeḥṣu srid belli tamacahut. Deg tenfalit-agi n Meksa, ameqqim “awen”, yettwehhi ɣer umsiwel.